cyanic-selkie/wikianc huggingface dataset:
ისრაელი
ჰავა
ისრაელში ხმელთაშუაზღვიური ჰავის ტიპია ცხელი ზაფხულით (აპრილი–ოქტომბერი) და შედარებით რბილი წვიმიანი ზამთრით (ნოემბერი–მარტი). ზამთარი ქვეყნის ზოგიერთ მთიან რაიონში, მაგალითად, იერუსალიმსა და ცფათში, უფრო მშრალი და გრილია. წვიმა ძირითადად მოდის ჩრდილოთ და ცენტრალურ რაიონში. ჩრდილოთ ნეგევში ნალექების რაოდენობა ნაკლებია, ხოლო სამხრეთით მათი რაოდენობა უმნიშვნელოა. კლიმატური პირობები ქვეყნის სხვადასხვა რეგიონში განსხვავდება ერთმანეთისგან: სანაპირო ზოლი ხასიათდება ნოტიო ზაფხულით და რბილი ზამთრით, მთიანი რაიონები მშრალი ზაფხულით და შედარებით ცივი ზამთრით, ხოლო ნეგევში – ტიპური ნახევარუდაბნოს კლიმატია. აგვისტოს საშუალო ტემპერატურა სანაპიროზე +27 °C, ქვეყნის ცენტრალურ რაიონში +23 °C, აღმოსავლეთში +30 °C; იანვარში ტემპერატურა იმავე რაონებში შესაბამისად არის +12 °C, +7 °C და +12 °C. ყველაზე ნოტიო ზონად ითვლება გალილეა, სადაც ნალექების რაოდენობა წელიწადში აღწევს 1000 მმ. თელ-ავივის მიდამოებში ნალექების რაოდენობა 550 მმ ფარგლებშია, იერუსალიმში – 500 მმ, ხოლო წითელი ზღვის სანაპიროსთან – მხოლოდ 25-30 მმ წელიწადში.
წყლის რესურსები
ქვეყნის მთავარი მდინარეა იორდანე, რომელიც სათავეს იღებს ჰერმონის მთაზე ლიბანი-სირიის საზღვარზე, შემდეგ კინერეთის ტბაზე (გალილეის ზღვა) გაედინება და მიუყვება იორდანეს დაბლობს, ბოლოს კი მკვდარ ზღვაში ჩაედინება. მდინარე იორდანე საკმაოდ ვიწრო და წყალმარჩხია, და მხოლოდ წვიმების სეზონის დროს ივსება. უმთავრესი მდინარეებიდან ასევე აღსანიშნავია იარკონი და კიშონი.
კინერეთის ტბა მდებარეობს გალილეის ბორცვებსა და გოლანის მაღლობს შორის ზღვის დონეზე 212 მ-ით ქვემოთ. სიგანეში ის აღწევს 12 კმ-ს, სიგრძეში – 21 კმ-ს, ხოლო სიღრმე – 48 მ. ეს არის ყველაზე დიდი მტკნარი ტბა ისრაელში. უდიდეს და უნიკალურ მარილიან ტბას წარმოადგენს მკვდარი ზღვა. მისი სიგრძე შეადგენს 76 კმ-ს, სიგანე – 17 კმ-ს, საშუალო სიღრმე კი 161 მ-ია. ტბა ზღვის დონეზე დაახლოებით 400 მ-ით ქვემოთ მდებარეობს და ის გაჯერებულია მრავალფეროვანი მარილებით, რომელთა კონცენტრაცია 1 ლიტრში 300 გრამს აღემატება, რაც პრაქტიკულად გამორიცხავს მასში თევზისა და უფრო პრიმიტიული ცოცხალი ორგანიზმების არსებობას, თუმცა იგივე ფაქტორი განაპირობებს მკვდარი ზღვის წყლისა და მის ფსკერზე წარმოქმნილი ტალახის უნიკალურ სამკურნალო და კოსმეტიკურ თვისებებს.
ფლორა და ფაუნა
მცენარეებიდან ისრაელში ფართოდ გავრცელებულია მარადმწვანე მუხა, ზეთისხილი, მიწის თხილი, ღვია, დაფნა, ხემარწყვა, იერუსალიმის ფიჭვი, ჭადარი, არღავანი, მთიან რაიონებში გავრცელებულია მუხა და სიკომორი. გალილეის დაჭაობებულ ადგილებში იზრდება პაპირუსი, ოლეანდრი, ხახვთესლა.
ქვეყნის ცხოველთა სამყარო შედარებით ღარიბია. მსხვილი ძუძუმწოვრები თითქმის განადგურებულია. ნეგევის უდაბნოში ბინადრობს ტურა, ზოლებიანი აფთარი, მელა, მაჩვზღარბა, ზღარბი, კურდღელი და გარეული ღორი. ფართოდაა გავრცელებული ქვეწარმავლები – გველი, კუ, ხვლიკი. ისრაელის ტერიტორიაზე დაახლოებით 400 სახეობის ფრინველია გავრცელებული.
ისრაელში გარემოს დაცვის მკაცრი პოლიტიკა ხორციელდება. ასობით მცენარე, მათ შორის მუხები და პალმები, და ასევე ბევრი ცხოველი და ფრინველი სახელმწიფო დაცვის ქვეშაა.
გოლანის მაღლობზე და მათგან სამხრეთით განლაგებულია რამდენიმე ეროვნული პარკი: „დანი“, „ხურშატ ტალი“ და სხვა. ქვეყნის ტერიტორიაზე ბევრი მცირე ზომის ეროვნული პარკია.
პოლიტიკური წყობა
ისრაელი შედგება 6 ადმინისტრაციული ერთეულისგან: ცენტრალური, ხაიფა, იერუსალიმი, ჩრდილოეთი, სამხრეთი, თელ-ავივი. ისრაელის სუვერენული სახელმწიფო შექმნილია 1948 წლის 14 მარტს (იქამდე მისი ტერიტორია დიდი ბრიტანეთის მმართველობის ქვეშ იყო). ისრაელი – საპარლამენტო რესპუბლიკაა. ერთპალატიანი პარლამენტი – კნესეტი, შედგება 120 დეპუტატისგან, რომლის არჩევა ხდება არჩევნების გზით პროპორციული სიით. აღმასრულებელ ხელისუფლებას წარმოადგენს მინისტრთა კაბინეტი, პრემიერ-მინისტრის მეთაურობით. სახელმწიფოს ოფიციალური მეთაურია პრეზიდენტი, რომელსაც ხუთი წლის ვადით ირჩევს კნესეტი. ისრაელში მრავალპარტიული პოლიტიკური სისტემაა.
დემოგრაფია
მოსახლეობის უმრავლესობა – 76,4 % ებრაელია (მათგან 67,1 % – ისრაელში დაბადებული, 22,6 % ევროპაში ან ამერიკაში დაბადებული, 5,9 % აფრიკაში დაბადებული, 4,2 % აზიაში დაბადებული) დანარჩენი 23,6 %-დან უმრავლესობა არაბია (2004 წ.).
რელიგიურ კუთვნილებას რაც შეეხება, 75,6 % იუდეველია, 2 % – ქრისტიანი, 1,7 % –დრუზები და 3,8 % – სხვა აღმსარებლობის (2008წ).
ქვეყნის ოფიციალური ენებია ივრითი და არაბული. გავრცელებულია ასევე ინგლისური, ფრანგული, ესპანური, გერმანული, იდიში, რუსული, პოლონური და უნგრული.
ქვეყნის ურბანიზაციის დონე 92 % შეადგენს (2010 წლის მონაცემებით).
ისრაელის დედაქალაქია - იერუსალიმი. უდიდეს ქალაქებს მიეკუთვნება თელ-ავივი, ხაიფა, ხოლონი, რიმატ-განი.
ტურიზმი
საერთაშორისო ავიაკომპანიები ასრულებენ რეგულარულ რეისებს ისრაელის საერთაშორისო აეროპორტში, რომელიც ბენ-გურიონის სახელს ატარებს და მდებარეობს ლოდში (თელ-ავივთან ახლოს). აეროპორტიდან თელ-ავივში და იერუსალიმში შესაძლებელია როგორც ტაქსით, ისე ავტობუსით ან მინიავტობუსებით მგზავრობა.
ევროპიდან შესაძლებელია ასევე ისარგებლოთ სანაოსნო კომპანიების სერვისით, რომელიც ასრულებს რეისებს ხაიფას პორტებში. ხმელთაშუა ზღვის კრუიზები ხშირად თავის პროგრამაში რთავენ ისრაელის პორტებს. კერძო სანაოსნო საშუალებებს შეუძლიათ შევიდნენ ხაიფას, აშდოდის, ეილათის და თელ-ავივის პორტებში.
ისრაელში ყველაზე მოხერხებულ ტრანსპორტს წარმოადგენს ავტობუსი. შაბათობით და ებრაული დღესასწაულების დროს ავტობუსების კომპანიები არ მუშაობენ. ისრაელის ყველა მსხვილ ქალაქში და ბენ-გურიონის აეროპორტში განლაგებულია ავტომობილების გამქირავებელი კომპანიების ოფისები. მანქანის დაქირავება შეუძლია ნებისმიერ პირს, რომელსაც შეუსრულდა 21 წელი და ფლობს მოქმედ მართვის მოწმობას და საერთაშორისო საკრედიტო ბარათს.
სარკინიგზო მარშრუტები სრულდება შემდეგი მიმართულებით: თელ-ავივიდან ჩრდილოეთით ნაჰარიამდე, თელ-ავივიდან სამხრეთით – რეხოვოთამდე.
სქოლიო
* კატეგორია:ახლო აღმოსავლეთის ქვეყნები კატეგორია:აზიის ქვეყნები კატეგორია:არაბულენოვანი ქვეყნები კატეგორია:გაეროს წევრი სახელმწიფოები კატეგორია:ბირთვული ქვეყნების სია
აგლუტინაცია
საკუთარი სახელი აგლუტინაცია შეიძლება აღნიშნავდეს:
The Boo Radleys
The Boo Radleys — ინგლისური ალტერნატიული როკ-ჯგუფი. ჩამოყალიბდა მერსისაიდში, ინგლისში, 1988 წელს. მისი სახელი დაკავშირებულია ბრიტპოპისა და შუგეიზინგის პოპულარიზაციასთან. ჯგუფის სახელწოდება მომდინარეობს ჰარპერ ლის რომანის „მოკალი კაჭკაჭი“ (1960) პერსონაჟ ბუ რედლი სახელისგან. პირველი ალბომის გამოცემის შემდეგ სტივ ჰიუიტი რობ ჰარისონს დასარტყამებზე ჩაენაცვლა, თუმცა მის შემდეგ მოგვიანებით რობ ჩეკა მოვიდა. ჯგუფი 1999 წელს დაიშალა.
სქოლიო
კატეგორია:შუგეიზინგ ჯგუფები კატეგორია:ბრიტპოპ ჯგუფები კატეგორია:1988 წელს ჩამოყალიბებული ჯგუფები კატეგორია:ინგლისური როკ-ჯგუფები
ჩრდილო-აღმოსავლეთი ჩინეთი
მინი|მარჯვნივ|200 პქ|ჩრდილო-აღმოსავლეთი ჩინეთი ჩრდილო-აღმოსავლეთი ჩინეთი — ჩინეთის 6 რეგიონიდან ერთ-ერთი. მოიცავს 3 პროვინციას: ხეილუნძიანი, გირინი, და ლიაონინი.
იხილეთ აგრეთვე
კატეგორია:ჩინეთის რეგიონები
ყირიმის პლატფორმა
ყირიმის პლატფორმა (Кримська платформа, Crimea Platform, Qırım platforması) — უკრაინისა და მისი პრეზიდენტის ვლადიმერ ზელენსკის დიპლომატიური ინიციატივა რათა აღდგენს რუსეთ-უკრაინის ურთიერთობა 2014 წლის რუსეთის ფედერაციის მიერ ყირიმის ანექსიის გადახედვით. სამიტზე ასევე განიხილებოდა ყირიმელი თათრებისთვის ადამიანთა უფლებების დაცვა, გარემოს გადაგვარება და შავი და აზოვის ზღვის რეგიონის შეფერხებული ვაჭრობა. პლატფორმის პირველი სამიტი შედგა 2021 წლის 23 აგვისტოს, უკრაინის დამოუკიდებლობიდან 30-ე წლისთავზე.
შექმნა
ღონისძიების ჩატარების გეგმა გაჟღერდა დროებით ოკუპირებული ტერიტორიების რეინტეგრაციის სამინისტროს მიერ და გაეროს გენერალური ასამბლეის 75-ე სესიაზე 2020 წლის სექტემბერში. ყირიმის პლატფორმის ინიციატივაზე პირველად 2020 წლის ნოემბერში გაიჟღერა, როდესაც საგარეო საქმეთა სამინისტროს პირველმა მოადგილემ ემინე ჯაფაროვამ ის ევროკავშირის წევრი ქვეყნების ელჩებს წარუდგინა და განიხილა ევროკავშირის მის საქმიანობაში ჩართვის პრაქტიკული ასპექტები. შემდგომში უკრაინის ხელისუფლებამ ამ პლატფორმაში დასავლური ქვეყნების ჩართულობა მოახერხა. 2021 წლის 26 თებერვალს, პრეზიდენტმა ზელენსკიმ ხელი მოაწერა დეკრეტს „ყირიმის ავტონომიური რესპუბლიკისა და ქალაქ სევასტოპოლის დროებით ოკუპირებული ტერიტორიის დეოკუპაციისა და რეინტეგრაციისკენ მიმართული გარკვეული ღონისძიებების შესახებ“, რამაც გადაწყვიტა ყირიმის პლატფორმის მომზადებისა და ჩატარების საორგანიზაციო კომიტეტის ჩამოყალიბება. ყირიმის პლატფორმის დამფუძნებელი სამიტის მომზადების საორგანიზაციო კომიტეტის თავმჯდომარეა უკრაინის საგარეო საქმეთა მინისტრი დმიტრო კულება. სავარაუდოდ, ყირიმის პლატფორმა წარმოდგენილი იქნება ევროპის საბჭოს საპარლამენტო ასამბლეაში.
მოლაპარაკების თემები, ფორმატი
საგარეო საქმეთა მინისტრმა დმიტრო კულებამ გამოავლინა ყირიმის პლატფორმის მოლაპარაკებების პლატფორმის ხუთი სავარაუდო პრიორიტეტი: "პირველ რიგში, უსაფრთხოება, მათ შორის ნავიგაციის თავისუფლება. მეორე, აგრესორი სახელმწიფოს წინააღმდეგ სანქციების ეფექტურობის უზრუნველყოფა. მესამე, ადამიანის უფლებებისა და საერთაშორისო ჰუმანიტარული სამართლის დაცვა. მეოთხე, საგანმანათლებლო, კულტურული და რელიგიური უფლებების დაცვა. მეხუთე, ყირიმის დროებითი ოკუპაციის ნეგატიური ზემოქმედების დაძლევა ეკონომიკასა და გარემოზე"
ოკუპირებულ ნახევარკუნძულზე ყირიმელი პოლიტპატიმრების საკითხს განსაკუთრებული ყურადღება დაეთმობა.
სამიტის შემდეგ ყირიმის პლატფორმის საქმიანობა არ დასრულდება. დაგეგმილია მისი მუშაობის ოთხი ფორმატი: საპრეზიდენტო, საგარეო საქმეთა მინისტრები, მოადგილე და ექსპერტი. მთავრობათაშორისი დონე იმოქმედებს საგარეო საქმეთა მინისტრების კონსულტაციების, პრიორიტეტულ სფეროებში სპეციალიზებული სამუშაო ჯგუფების საკოორდინაციო შეხვედრების, კონფერენციების სახით. კერძოდ, შესაძლებელია შეიქმნას ყოველწლიური ფორუმი, რომელიც ეძღვნება შავი ზღვის ფართო რეგიონის უსაფრთხოებას და მის ფარგლებს გარეთ.
ყირიმის პლატფორმის ინტერფრაქციულ საპარლამენტო ასოციაციას (რუსტემ უმეროვი, მუსტაფა ჯემილიევი, აჰტემ ჩიგოზი, იელიზავეტა იასკო, ვადიმ ჰალაიჩუკი) შეიქმნა უკრაინის პარლამენტში, რომელიც შეიმუშავებს კანონპროექტების პაკეტს დროებით ანექსირებულ ნახევარკუნძულზე.
ივნისში ყირიმის პლატფორმის საექსპერტო ქსელის პრეზენტაცია გაიმართა უკრაინის კრიზისული მედია ცენტრის პრესცენტრში. ღონისძიებას ესწრებოდნენ ყირიმის ადამიანის უფლებების ჯგუფის, უკრაინული პრიზმის, ჟურნალისტური გამოძიების ცენტრის წარმომადგენლები. ყირიმის პლატფორმის საექსპერტო ქსელის დამფუძნებელი ფორუმი საგარეო საქმეთა სამინისტროს წარმომადგენლების, საელჩოების, ეროვნული და საერთაშორისო ექსპერტების მონაწილეობით გაიმართა 6 აგვისტოს კიევში.
ყირიმის პლატფორმა ასევე იქნება წარმოდგენილი ევროპის საბჭოს საპარლამენტო ასამბლეაში.
პლატფორმა ფუნქციონირებს მანამ, სანამ ნახევარკუნძული უკრაინის კონტროლს არ დაუბრუნდება.
დამსწრეები
მარჯვნივ|მინი|300x300პქ|ყირიმის პლატფორმის პირველი შეხვედრის მონაწილეებირუსეთის საგარეო სამინისტრომ ყირიმის პლატფორმაზე მონაწილეობისთვის შემდეგი პირობები წამოაყენა: "თუ დაგეგმილია ყირიმის წყალმომარაგებისა და ელექტროენერგიის განახლების განხილვა, კიევის ნახევარკუნძულის სავაჭრო და სატრანსპორტო ბლოკადის მოხსნა". მოგვიანებით რუსეთმა ყირიმის დაბრუნების კიევის მცდელობებს "არალეგიტიმური" უწოდა, ხოლო ნებისმიერი ქვეყნისა და ორგანიზაციის მონაწილეობა უკრაინის ინიციატივაში ჩათვალა "პირდაპირი ხელყოფა რუსეთის ტერიტორიულ მთლიანობაზე".
===დამსწრეთა სია   ===
სქოლიო
კატეგორია:უკრაინა
ვიღაცას ავტობუსზე აგვიანდება
ვიღაცას ავტობუსზე აგვიანდება — 1967 წლის ქართული ფილმი. რეჟისორი - ნანა მჭედლიძე.
სიუჟეტი
ფილმი გაუმხელელი სიყვარულის ტკივილიან გრძნობაზეა და გვამცნობს ახალგაზრდა, სათნო და ჭკვიანი ექიმი ქალის ერთფეროვნებით დაღლილი ცხოვრების ეპიზოდს, რომელიც ერთი დღით ჩამოსულა ქალაქში და ძვიფასი ადამიანის ნახვა სანატრელად გახდომია.
რესურსები ინტერნეტში
კატეგორია:1967 წლის ქართული ფილმები კატეგორია:სსრკ-ის ფილმები კატეგორია:ქართულენოვანი ფილმები კატეგორია:ნანა მჭედლიძის ფილმები
Laid Back
Laid Back — დანიური პოსტ-პანკ ჯგუფი. ჩამოყალიბდა 1979 წელს, დუეტის სახით, რომელშიც შედიოდნენ ჯონ გულდბერტგი (ვოკალი, გიტარები, ბას-გიტარები) და ტიმ შტალი (ვოკალი, კლავიშებიანი საკრავები, დასარტყმელი საკრავები). ჯგუფი ყველაზე მეტად ცნობილია რამდენიმე ჰიტ-სინგლით. ესენია - „Sunshine Reggae“, „Bakerman“ და „White Horse“.
რესურსები ინტერნეტში
კატეგორია:დანიური ელექტრონული ჯგუფები კატეგორია:1979 წელს ჩამოყალიბებული ჯგუფები
ლენქორანული ხერკინა
გავრცელებულია აზერბაიჯანსა (თალიშში და აქა-იქ კავკასიონის სამხრეთ კალთების ძირას, აფთარანის ვაკეზე) და ჩრდილოეთ ირანში (კასპიის ზღვისპირეთში). ქმნის წმინდა კორომებს (ზღვის დონიდან 250 მ-მდე) ან შერეულია ფოთლოვან (წაბლფოთოლა მუხის, რცხილის და ძელქვის) ტყეში (ზღვის დონიდან 600-800 მ), ცალკეული ხეები გვხვდება ზღვის დონიდან 1200 მ-მდე.
დეკორატიულია, წითლად შეფერილ ფოთლებს დეკემბრამდე ინარჩუნებს. მისი გართხმული ტოტები ადვილად ფესვიანდება, ერთმანეთს შეეზრდება ხოლმე და ამიტომ საუკეთესოა ცოცხალ ღობედ. იტანს კრეჭას. აქვს ლამაზი მოყავისფრო-ვარდისფერი („კავკასიის ვარდისფერი ხე“), ძალიან მაგარი, მძიმე და გამძლე მერქანი.
იყენებენ სადურგლო და სახარატო საქმეში, აკეთებენ მანქანის ნაწილებს, საფეიქრო მაქოებს, მხატვრულ ნახელავებს. ფოთოლი შეიცავს ტანინებს (7%) და ხმარობენ ხალხურ მედიცინაში ჭრილობის მოსაშუშებლად. თესლი შეიცავს ტექნიკურ ზეთს. ამრავლებენ თესლით და ვეგეტატიურად.
ლიტერატურა
კატეგორია:ჰამამელისისებრნი
ელდარ ბადალიანი
ელდარ ბადალიანი (დ. 12 აგვისტო, 1953, თბილისი — გ. 21 ნოემბერი, 2022) — ქართველი ექიმი, მეცნიერი.
1977 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1980 წლიდან მუშაობს ქირურგიის ინსტიტუტში უმცროს, უფროს მეცნიერ–თანამშრომლად, კონსერვატიული კარდიოლოგიის განყოფილების ხელმძღვანელად. ავტორია 25 სამეცნიერო ნაშრომის.
1991 წელს დაიცვა სადოქტორო დისერტაციის თემა — „Значение центральной гемодинамики для выявления скоростной сердечной недостаточности у больных ибс“.
რესურსები ინტერნეტში
კატეგორია:დაბადებული 12 აგვისტო კატეგორია:დაბადებული 1953 კატეგორია:ქართველი ექიმები
მანფალუტი
მანფალუტი — ქალაქი ცენტრალურ ეგვიპტეში. მანფალუტში ჩამოედინება მდინარე ნილოსი. 2006 წლის მონაცემებით ქალაქში ცხოვრობს 82,585 ადამიანი. ქალაქი ასიუტის საგუბერნატოროს დასახლებული პუნქტია.
სქოლიო
კატეგორია:ეგვიპტის ქალაქები კატეგორია:ასიუტის მუჰაფაზა
მაკემაკე
thumb მაკემაკე (Makemake, სიმბოლო: ) — სიდიდით მესამე ჯუჯა პლანეტა მზის სისტემაში, კოიპერის სარტყლის ორ უდიდეს ობიექტთაგანი. მისი დიამეტრი დაახ. პლუტონის დიამეტრის ორი-მესამედია. მაკემაკეს თანამგზავრები არ ჰყავს, განსხვავებით კოიპერის სარტყლის სხვა უდიდეს ობიექტთაგან. მისი ექსტრემალურად დაბალი ტემპერატურა −243 °C (დაახლ. 30 °K) მიუთითებს იმაზე, რომ მისი ზედაპირი დაფარულია მეთანისა და ეთანის ყინულით. ეს ობიექტი აღმოაჩინეს 2005 წლის 29 ივლისს სანტასა და ერისთან ერთად.
პერიფელიუმში მზიდან დაშორების მანძილია 7 939 700 000 კმ (53.074 ა.ე.), აფელიუმში 5 760 800 000 კმ (38.509 ა.ე.). მზიდან დაშორების საშუალო მანძილია 6 850 300 000 კმ (45.791 ა.ე.). თავისი ღერძის გარშემო ბრუნვის პერიოდია: 7 სთ 46 წთ 30 წმ. მისი ორბიტალური სიჩქარეა 4419 მ/წმ. ორბიტის ექსცენტრისიტეტი არის 0.159.
სქოლიო
კატეგორია:კოიპერის სარტყელი კატეგორია:ჯუჯა პლანეტები
ლევან პირველი
ლევან პირველი (დ. 9 ოქტომბერი, 1962, თბილისი) — ქართველი ბიზნესმენი, პოლიტიკოსი.
1989 წელს დაამთავრა შრომის წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტის სატრანსპორტო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (მესტიის მაჟორიტარი), საარჩევნო ბლოკი საინიციატივო ჯგუფი.
რესურსები ინტერნეტში
კატეგორია:დაბადებული 9 ოქტომბერი კატეგორია:დაბადებული 1962 კატეგორია:საქართველოს V მოწვევის პარლამენტის წევრები კატეგორია:საქართველოს პოლიტექნიკური ინსტიტუტის კურსდამთავრებულები (1989) კატეგორია:თბილისში დაბადებულები
საფრანგეთის ღია პირველობა
საფრანგეთის ღია პირველობა (Internationaux de France de tennis), ასევე ცნობილი როგორც როლან გაროსი (Tournoi de Roland Garros) — დიდი სლემის საჩოგბურთო ტურნირი, რომელიც 1891 წლიდან ყოველწლიურად ტარდება პარიზში.
საფრანგეთის ღია პირველობა მამაკაცთა ერთეულებში ყველაზე მეტჯერ რაფაელ ნადალმა მოიგო, რომელიც 13-ჯერ გახდა ჩემპიონი, ხოლო ქალებში კრის ევერტმა 7-ჯერ იზეიმა გამარჯვება.
სქოლიო
კატეგორია:საფრანგეთის ღია პირველობა ჩოგბურთში კატეგორია:ჩოგბურთის დიდი სლემის ტურნირები კატეგორია:საფრანგეთის ჩოგბურთი კატეგორია:საფრანგეთის სპორტი კატეგორია:პარიზი
გერმანიის ქრისტიან-დემოკრატიული კავშირი
გერმანიის ქრისტიან-დემოკრატიული კავშირი (გქდკ) (Die Christlich Demokratische Union Deutschlands, CDU) — პოლიტიკური პარტია გერმანიაში. იგი მოიაზრება როგორც ქრისტიან-დემოკრატიული, ლიბერალ-კონსერვატიული, მემარჯვენე-ცენტრისტული პარტია. განსხვავებით კათოლიკური ცენტრისტული პარტიისაგან „გქდკ-ის“ მიზანია ყველა ქრისტიანული აღმსარებლობის ერთ პოლიტიკურ ძალად გაერთიანება. ბავარიის ქრისტიან-სოციალურ კავშირთან ერთად ქმნის საერთო ქდკ/ქსკ ფრაქციას ბუნდესტაგში.
რესურსები ინტერნეტში
კატეგორია:გერმანიის პოლიტიკური პარტიები კატეგორია:პოლიტიკური პარტიები ანბანის მიხედვით
ოსტეოლოგია
მინი|right|125px|[[ადამიანის ჩონჩხი]] ოსტეოლოგია (ὀστέον „ოსტეო“ — ძვალი + λόγος „ლოგოს“ — სიტყვა, მოძღვრება) — ანატომიის ნაწილი, რომელიც სწავლობს ძვლების ფორმასა და სტრუქტურას. როგორც ანთროპოლოგიის ნაწილი, სწავლობს ჩონჩხის ცვლილების კანონზომიერებას ადამიანის სქესის, რასის და ასაკობრივ თვისებების გათვალისწინებით და მათ მორფოლოგიას.
ოსტეოლოგია გამოიყენება პალეონტოლოგიასა და ანთროპოლოგიაში ადამიანის ჩონჩხის ასაკის დასადგენად. ოსტეოლოგიის მნიშვნელობა გაიზარდა, მედიცინაში, დაზიანებული ძველბისა და სახსრების ქირურგიული მკურნალობის მეთთოდის გამოყენებასთან ერთად.
ოსტეოლოგია იყოფა:
ოსტეოლოგია ისწავლება სინდესმოლოგიასთან ერთად.
ისტორია
ჰიპოკრატეს სკოლის ექიმებს, მიუხედავად მათი შეზღუდული ცოდნისა, ჰქონდათ, საკმაოდ სრულფასოვანი წარმოდგენა ადამიანის ჩონჩხის აგებულებაზე. კლავდიუს გალენოსი ყოფდა ძვლებს: გრძელებად (რომლებიც შეიცავდნენ ძვლის ტვინს) და მოკლეებად — ძვლის ტვინის გარეშე. კ. გალენის ტრაქტატში — „De ossibus“ („ძვლების შესახებ“) გვხვდება ტერმინები, როგორებიცაა „აპოფიზი“, „ეპიფიზი“ და სხვ., რომლებმაც შემდგომ თავისი ადგილი დამკვიდრეს ანატომიის ნომენკლატურაში. იბნ სინას „საექიმო მეცნიერების კანონებში“ მოცემულია ძვლების წყობის თანმიმდევრობითი და სისტემატური აღწერა. ლეონარდო და ვინჩიმ ასევე არანაკლები წვლილი შეიტანა ანატომიის განვითარებაში. მან დეტალურად შეისწავლა თავის ქალის და კიდურების ძვლების აგებულება, რაც კარგად ჩანს მის მიერ შერულებულ ნახატებიდან. რაც შეეხება ლეონარდო და ვინჩამდე შექმნილი ადამიანის ჩონჩხის ჩანახატებს, ისინი ძირითადად იყო პრობითი და პრიმიტიული. ანდრეას ვეზალიმ თავის ნაშრომში „ადამიანის სხეულის აღნაგობა“ (1543) დეტალურად აღწერა ადამიანის ჩონჩხის ძველბი; წიგნი იმ დროისათვის საკმაოდ დეტალურად ილუსტრირებული იყო. 17-19 საუკნეებში ადამიანის ჩონჩხის კვლევა მიმდინარეობდა მისი ფორმირების, განვითარების და ფუნქციის ფარგლებში.
განსაკუთრებით გაძლიერდა ადამაინის ჩონჩხის შესწავლა რენტგენის მიერ იქს-სხივების აღმოჩენის შემდეგ. 1896 წელს ტონკოვმა BMA-ის ანთროპოლოგიურ საზოგადოებაში გამოვიდა წინადადებით გამოეყენებინათ რენტგენის სხივეიბის ადამიანის ჩონჩხის შესასწავლად. ძველების შესწავლის რენტგენულმა მეთოდმა გააფართოვა და განავრცო ინფორმაცია ადამიანის ჩონჩხის აგებულების შესახებ. ლესგაფტი იყო პირველთაგანი, რომელმაც შეისწავლა ძვლების არქიტექტურა მათი ფუნქციური დანიშნულებისა და მახასიათებლების გათვალისწინებით. მე-20 საუკუნიდან ძვალზე როგორც ორგანოზე მნიშვნელოვნად გაფართოვდა ცოდნა.
1545
თარიღი უცნობია
*
ლეო (მრავალმნიშვნელოვანი)
ლეო შეიძლება იყოს რომის რამდენიმე პაპის სახელი:
ტრიქოფილია
ტრიქოფილია (τρίχα „ტრიქა“ — თმა; φιλία „ფილია“ — სიყვარული), ანუ თმის ფეტიშიზმი — პარაფილიის ერთ-ერთი სახე, როდესაც ადამიანი სექსუალურ აღგზნებას ან მოჭარბებულ ლტოლვას განიცდის თმის მიმართ. ხშირ შემთხვევაში, თავზე თმის მიმართ.
ჩილეური ღვინო
მარჯვნივ|მინი|300x300პქ| ჩილეს [[სამხრეთის კონუსი სამხრეთ ამერიკაში. ]] მარჯვნივ|მინი|400x400პქ| ჩილეური ღვინოები მარჯვნივ|მინი|300x300პქ| ჩილეს ვენახებიანდების მთისწინეთში. ჩილეური ღვინო — დიდი ისტორიის მქონე ღვინის ინდუსტრია ჩილეში, სადაც XVI საუკუნე ესპანელმა დამპყრობლებმა ჩაიტანეს ევროპული ვაზი. XIX საუკუნის შუა პერიოდში დაინერგა ფრანგული ღვინის ჯიშები: კაბერნე სოვინიონი, მერლო, კარმენერი და ფრანკი. 1980-იანი წლების დასაწყისში დაიწყო მეღვინეობის აღორძინება უჟანგავი ფოლადის დუღილის ავზების დანერგვით და მუხის კასრების გამოყენებით დაძველებისთვის. ღვინის ექსპორტი ძალიან სწრაფად გაიზარდა, რადგან ხარისხიანი ღვინის წარმოება გაიზარდა. ღვინის ქარხნების რაოდენობამ ზრდა 1995 წელს  დაიწყო და 12-დან 70-ს მიაღწია 2005 წელს.
ტრიქოფილია
სქოლიო
კატეგორია:პარაფილიები კატეგორია:თმა
Parafilia
ჩილეური ღვინო
ღვინის წარმოება
მარჯვნივ|მინი|250x250პქ| რაულის ხისგან დამზადებული ძველი კასრები. მარჯვნივ|მინი|250x250პქ| ღვინის მარანი ჩილემ ისარგებლა უცხოური ინვესტიციებისა და მეღვინეობის შესახებ ცოდნის შემოდინებით, რომელიც XX საუკუნის ბოლოს დაიწყო. მფრინავმა მეღვინეებმა დანერგეს ახალი ტექნოლოგია და სახეობები, რაც დაეხმარა ჩილეს მეღვინეებს უფრო მეტად აღიარებული ღვინის სახეობის წარმოებაში. ერთ-ერთი ასეთი გაუმჯობესება იყო მუხის გამოყენება. ისტორიულად ჩილეს მეღვინეები აძველებდნენ თავიანთ ღვინოებს რაულის ხისგან დამზადებულ კასრებში, რაც ღვინოს ანიჭებდა უნიკალურ გემოს, რომელიც ბევრ საერთაშორისო დეგუსტატორს უსიამოვნოდ მიაჩნდა. თანდათანობით ღვინის ქარხნებმა დაიწყეს მოძველებული ფრანგული და ამერიკული მუხის და უჟანგავი ფოლადის ავზების გამოყენება.
ღვინის კანონები
ჩილეში ღვინის კანონები აშშ-ს დასახელების სისტემას უფრო ჰგავს ვიდრე საფრანგეთის, რომლის მიხედვითაც დააფუძნა თავისი ღვინის კანონები ევროპის უმეტეს ნაწილმა. ჩილეს სისტემა ამოქმედდა 1995 წელს, დაადგინა ქვეყნის ღვინის რეგიონების საზღვრები და დაადგინა წესები ღვინის ეტიკეტირებისთვის.
ყურძენი და ღვინოები
ჩილეში ყურძნის ოცზე მეტი ჯიში მოჰყავთ, ძირითადად ესპანური და ფრანგული ჯიშების ნარევი, მაგრამ ბევრი მეღვინე ზრდის ჯიშების რაოდენობას ექსპერიმენტების წყალობით. ჩილეში ყველაზე ფართოდ გაშენებული ყურძენი იყო პაისი. წითელი ღვინის სახეობები მოიცავს მერლოს, კარმენერს, ზინფანდელს, პატარა სირას, კაბერნე ფრანის, პინო ნუარს, სირას და კარინანს. თეთრი ღვინო მოიცავს შარდონეს, სოვინიონ ბლანს, სოვინიონ მწვანეს, სემილონს, რისლინგს, ტორონტელს და ალექსანდრიის მუსკატს.
ჩილეელი მეღვინეები კაბერნე სოვინიონის წარმოებისას გამოირჩევიან მკაფიო სტილით, აწარმოებენ ადვილად დასალევ რბილ ღვინოს  პიტნის, შავი მოცხარის, ზეთისხილის და კვამლის არომატით. ქვეყნის შარდონე ნაკლებად გამორჩეულია, უფრო მეტად მისდევს ახალი სამყაროს სტერეოტიპულ სტილს. მიუხედავად იმისა, რომ ცქრიალა ღვინოები მზადდება 1879 წლიდან, მათ ჯერ კიდევ ვერ დაიმკვიდრეს მნიშვნელოვანი ადგილი ჩილეს ღვინის პორტფელში. ბოლო წლების განმავლობაში, პაისის ყურძნის ჯიში შემოქმედებითად გამოიყენეს ნაზავებში თანამედროვე ღვინოების დასამზადებლად, რომლებმაც მიიღეს ხელსაყრელი შეფასებები.
სქოლიო
კატეგორია:ღვინო ქვეყნების მიხედვით კატეგორია:ჩილე კატეგორია:ღვინო
ლუის ინასიუ ლულა და სილვა
ლუის ინასიუ „ლულა“ და სილვა (Luiz Inácio Lula da Silva; დ. 27 ოქტომბერი, 1945, გარანიუნსი, პერნამბუკუ) – ბრაზილიელი პოლიტიკოსი. ბრაზილიის ოცდამეთხუთმეტე პრეზიდენტი 2003-2011 წწ. პროფკავშირული მოღვაწეობის დროს ცნობილი იყო მეტსახელით „ლულა“, რაც ლუისის კნინობითი ფორმაა. მოგვიანებით ეს მეტსახელი მისი სახელის ოფიციალური ნაწილი გახდა.
6-ჯერ მონაწილეობდა საპრეზიდენტო არჩევნებში, რომელთაგან პირველი სამი (1989, 1994 და 1998) წარუმატებელი აღმოჩნდა, ბოლო ორი კი (2002, 2006 და 2022 წწ.) წარმატებული. 2022 წელს საპრეზიდენტო არჩევნების მეორე ტურში ლულა და სილვამ მოქმედი პრეზიდენტი, მემარჯვენე ჟაირ ბოლსონარუ დაამარცხა და მიიღო ხმების 50,9 %. მედიის ინფორმაციით, ეს განსაცვიფრებელი დაბრუნებაა პოლიტიკოსისთვის, რომელმაც 2018 წლის ბოლო საპრეზიდენტო არჩევნებში მონაწილეობა ვერ შეძლო, რადგან ციხეში იმყოფებოდა. სილვა დამნაშავედ ცნეს ბრაზილიური სამშენებლო ფირმისგან ქრთამის მიღებაში ბრაზილიის სახელმწიფო ნავთობკომპანია „პეტრობრასთან“ კონტრაქტების სანაცვლოდ.
სქოლიო
კატეგორია:ბრაზილიის პრეზიდენტები კატეგორია:დაბადებული 1945 კატეგორია:დაბადებული 27 ოქტომბერი
ჰეპატიტი
ჰეპატიტი (ბერძნ. hepar, ნათ. ბრ. hepatos „ღვიძლი“) — ღვიძლის ანთებითი დაავადებების საერთო სახელწოდება. გამომწვევი მიზეზების მიხედვით განარჩევენ პირველად ინფექციურ ჰეპატიტს (ჰეპატიტი ვირუსული) და მეორეულ ჰეპატიტს, რომელიც დაერთვის ზოგიერთ ინფექციურ დაავადებას (მაგ., ინფექციური მონონუკლეოზი, ბრუცელოზი, მალარია, ათაშანგი და სხვა). ჰეპატიტი შეიძლება გამოიწვიოს მიკრობის ტოქსინმა, ამებიაზმა, ალკოჰოლმა, შხამიანმა სოკომ, დარიშხანმა, დიქლორეთანით ან სხვა ქიმიური ნივთიერებით მოწამვლამ, ზოგიერთმა წამალმა და სხვა. ჰეპატიტი შეიძლება იყოს მწვავე და ქრონიკული.
A ჰეპატიტი
thumb|ჰეპატიტი A A ჰეპატიტს ადგილი აქვს როგორც იზოლირებულ დაავადებას ან იფეთქოს როგორც ეპიდემიამ. ა ვირუსი, რომელიც ინფიცირებული ინდივიდის გამოყოფაშია, გადაიცემა დასალევი წყლით ან საჭმლით, ან სახიფათო სექსუალური კავშირით.
A ჰეპატიტის ვირუსი
A ჰეპატიტის (HAV- Hepatitis A Virus) გამომწვევი მიეკუთვნება პიკორნავირუსების ოჯახის ენტეროვირუსების გვარს. იწვევს ყველაზე უფრო გავრცელებულ ვირუსულ ჰეპატიტს. ვირუსი პირველად, 1979 წელს აღმოჩენილი იქნა ს. ფეინსტოუნის მიერ ავადმყოფის ფეკალიებში. აღნიშნულ ვირუსს აქვს ერთჯაჭვიანი რნმ-ი და ცილოვანი ბუნების ერთი ვირუს სპეციფიკური ანტიგენი. A ჰეპატიტის ვირუსი, ისევე როგორც სხვა ენტეროვირუსები, საკვებთან ერთად ხვდება კუჭ-ნაწლავის ტრაქტში, სადაც რეპლიცირდება წვრილი ნაწლავის ლორწოვანი გარსის და რეგიონული ლიმფური კვანძების ეპითელურ უჯრედებში. ამის შემდეგ გამომწვევი აგენტი იჭრება სისხლში. სხვა ენტეროვირუსებისაგან განსხვავებით, A ჰეპატიტის ვირუსის დამაზიანებელი მოქმედების ძირითადი სამიზნეა ღვიძლის უჯრედები, რომელთა ციტოპლაზმა-ში ხდება რეპროდუქცია. ჰეპატოციტების(ღვიძლის უჯრედები)დაზიანებას თან ახლავს სიყვითლის განვითარება. ინფექციის წყაროა ავადმყოფი ადამიანი, ასევე ინფექციის უსიმპტომო ფორმებით შეპყრობილი პირები. უფრო ხშირად ავადდებიან ბავშვები. ინფექციის გადატანის შემდეგ ყალიბდება ჰუმორული იმუნიტეტი მთელი სიცოცხლის მანძილზე.
B ჰეპატიტი
thumb|ჰეპატიტი B ადრე მიჩნეული იყო, რომ ჰეპატიტი ვრცელდებოდა მარტო სისხლით ან არასტერილური კანქვეშა ინსტრუმენტებით. თუმცა B ჰეპატიტს აგრეთვე შეუძლია სეკრეციით გავრცელდეს. ადამიანებს, რომლებიც არიან ჰეპატიტით დაავადებულები, მაგრამ არა აქვთ სიმპტომები, შეუძლიათ უნებლიეთ დაავადონ ჯანმრთელი ადამიანები. B ჰეპატიტმა შეიძლება გამოიწვიოს ღვიძლის კიბო.
D ჰეპატიტი
მეცნიერებმა აღმოაჩინეს ვირუსის კიდევ ერთი ნაირსახიება, დელტა, ანუ D ჰეპატიტი. მისით დაავადება შეუძლია მხოლოდ იმ ადამიანებს, რომლებსაც ჰქონდათ B ჰეპატიტი.
საინკუბაციო პერიოდი
A ჰეპატიტის საინკუბაციო პერიოდი არის 2-დან 6 კვირამდე; B ჰეპატიტის — 4-დან 25 კვირამდე და C ჰეპატიტის 2-დან 20 კვირამდე.
მკურნალობა
ხშირად ჰეპატიტი საწყისი ნიშნებით გრიპს ჰგავს:თავის ტკივილი, სხეულში მტვრევა და ტემპერატურის მატება.როგორც წესი ეს ჰეპატიტის საწყისი ნიშნებია. ჰეპატიტის ვირუსით დაინფიცირებული, ექიმთან ვიზიტამდე, კარგად უნდა დაფიქრდეს ინფიცირების შესაძლო დროსა და ფაქტორებზე.იგულისხმება ბავშვობაში გადატანილი დაავადებები.დასჭირდა თუ არა სისხლის გადასხმა,იყო თუ არა ნარკოტიკის მომხმარებელი, ჰყავდა თუ არა მრავალი სქესობრივი პარტნიორი, ან ერთი, რომელიც იყო ჰეპატიტის ვირუსის მატარებელი. ც ჰეპატიტის მკურნალობა ორი ძირითადი პრეპარატით ხორციელდება:პეგილირებული ინტერფერონითა და რიბავირინით. კლინიკურმა გამოკვლევებმა ცხადყო, რომ ამ ორი პრეპარარტის კომბინაციით მკურნალობის ეფექტურობა იზრდება.დღესდღეობით ც ჰეპატიტის მკურნალობის ყველაზე გავრცელებული მეთოდი ზემოთხსენებული კომბინაციური თერაპიაა. 2011 წლიდან ევროპის, აშშ და სხვა ქვეყნების ბაზარზე ნებადართულია გამოსაყენებლად ახალი ჯგუფი - პროტეაზას ინჰიბიტორები, რომლებიც მესამე წამლად ემატება აღნიშნულ კომბინაციას რთულად სამკურნალო ფორმების დროს და, აგრეთვე, მათში ვინც არ დაექვემდაბარა მანამდე ჩატარებულ მკურნალობას.
ლიტერატურა
კატეგორია:დაავადებები
التهاب كبدي فيروسي Хепатит Hepatitis Hepatitis Hepatitida Hepatitis Hepatitis Ηπατίτιδα Hepatitis Hepatito Hepatitis Hepatitis fa:هپاتیت Hepatiitti Hépatite Hepatite דלקת כבד Hepatitis Májgyulladás Hepatitis Lifrarbólga Epatite 肝炎 간염 Hepatitis Virusinis hepatitas Хепатит Penyakit Hepatitis Leverontsteking Hepatitt Zapalenie wątroby Hepatite Гепатит Hepatitis Hepatiti Hepatit ตับอักเสบ Hepataytis الکحولی التہاب جگر 肝炎
Michael Learns to Rock
Michael Learns to Rock (აგრეთვე ცნობილი როგორც MLTR) — დანიური პოპ და სოფტ როკ ჯგუფი, რომელიც სიმღერებს ინგლისურ ენაზე ასრულებს. ჩამოყალიბდა 1988 წელს და არსებობის მანძილზე გაყიდა 11 მილიონზე მეტი ალბომი. მათი სინგლი „Take Me To Your Heart “ 2006 წლის ყველაზე ხშირად ჩამოტვირთულ სინგლად იქცა.
სქოლიო
კატეგორია:დანიური პოპ-ჯგუფები კატეგორია:1988 წელს ჩამოყალიბებული ჯგუფები
აგლუტინაცია (ენათმეცნიერება)
აგლუტინაცია — აფიქსის მექანიკური დაკავშირება სიტყვის ძირთან ან ფუძესთან. აგლუტინაციის დროს ერთი აფიქსი გამოხატავს მხოლოდ ერთ გრამატიკულ კატეგორიას და ყოველ გრამატიკულ მნიშვნელობას მუდამ გარკვეული აფიქსი გადმოსცემს. აფიქსი ორგანულად არ ერწყმის არც ძირს, არც წინამავალ და არც მომდევნო აფიქსს: სიტყვა - ფორმა ადვილად იშლება შემადგენელ ნაწილებად. ყველა ცვლილება, რაც მორფემათა საზღვარზე ხდება (ფუძის კუმშვა ან კვეცა, აფიქსური ელემენტის ხმოვნის ან თანხმოვნის შეცვლა), ექვემდებარება ამა თუ იმ ენისათვის დამახასიათებელ წმინდა ფონეტიკურ კანონზომიერებას.
აგლუტინაციის პრინციპის მიხედვით ქართულ ენაში იწარმოება: სახელებში- ბრუნვა, რიცხვის კატეგორიები (მაგალითად, კაც-ი; აფიქსი -ი სახელობითი ბრუნვის ნიშანია; კაც-ებ-ს, -ებ- მრავლობითი რიცხვის, ხოლო -ს მიცემითი ბრუნვის ნიშანია), ზმნებში- პირი, დრო, რიცხვი, კილო, გვარი, თემა, კაუზატივი და სხვა. მაგალითად, ზმნაში ვ-წერ-დი-თ, ვ პირველი სუბიექტური პირის, -დ- ნამყო უსრული დროის, ხოლო -თ მრავლობითი რიხცვის ნიშნებია.
ენათა მორფოლოგიური კლასიფიკაციის დროს აგლუტინაცია მიჩნეულია ერთ-ერთ საკლასიფიკაციო ნიშნად.
ლიტერატურა
კატეგორია:ენათმეცნიერება
ტრაიბეკას კინოფესტივალი
ტრაიბეკას კინოფესტივალი (TriBeCa Film Festival) — დამოუკიდებელი ფილმების ყოველწლიური საერთაშორისო კინოფესტივალი, რომელიც ტარდება ნიუ-იორკში, აშშ-ში. დაარსდა 2002 წელს ჯეინ როზენთალის, რობერტ დე ნიროსა და კრეიგ ჰატკოფის მიერ, მსოფლიო სავაჭრო ცენტრზე განხორციელებული 2001 წლის 11 სექტემბრის ტერაქტის საპასუხოდ.
რესურსები ინტერნეტში
კატეგორია:ნიუ-იორკის კინოფესტივალები კატეგორია:2002 წელს დაარსებული კინოფესტივალები კატეგორია:2002 წელს დაარსებულები აშშ-ში
ლუგო (საფეხბურთო კლუბი)
„ლუგო“ (Club Deportivo Lugo) — ესპანური საფეხბურთო კლუბი. დაარსდა 1953 წელს, გალისიის ავტონომიური გაერთიანების ქალაქ ლუგოში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ ანქსო კაროზე, რომელიც 7 840 მაყურებელს იტევს.
რესურსები ინტერნეტში
კატეგორია:ესპანეთის საფეხბურთო კლუბები კატეგორია:ლუგო (საფეხბურთო კლუბი)
მაღაღა
მაღაღა - ქალაქი ეგვიპტეში. ქალაქში მიედინება მდინარე ნილოსი. მაღაღა ელ-მინიას საგუბერნატოროს დასახლებული პუნქტია. ქალაქი მდებარეობს ელ-მინიას და ბანი-სუაფი საზღვართან.
კატეგორია:ეგვიპტის ქალაქები კატეგორია:ელ-მინიის მუჰაფაზა
მაიურაკში
მაიურაკში (ასევე მორი) — მდინარე ინდოეთში, ბენგალის შტატში. ახასიათებს დატბორვების ხანგრძლივი ისტორია.
სათავეს იღებს ჯარხანდის შტატში, ქალაქ დეოგჰარიდან 16 კმ-ში, ტრიკუტის ბორცვზე. ჯარხანდის შემდეგ შედის ბენგალის შტატში, სადაც ერწყმის მდინარე ჰუგლის. მთლიანი სიგრძე 250 კმ-ს შეადგენს.
სიტყვასიტყვით მაიურაკში ფარშევანგის თვალს ნიშნავს. მშრალ სეზონში მისი წყალი კრისტალურად სუფთაა, მუსონებისას კი იგი თავის ველებს ტბორავს.
სქოლიო
კატეგორია:ინდოეთის მდინარეები
ლენცოფა
ლენცოფა (Hyoscyamus) — ორწლოვან და ერთწლოვან ბალახოვან მცენარეთა გვარი ძაღლყურძენასებრთა ოჯახისა.
მისი 20-მდე სახეობა გავრცელებულია ევროპაში, აზიაში, აფრიკასა და კანარის კუნძულებზე. საქართველოში იზრდება 3 სახეობა; მათ შორის უფრო მნიშვნელოვანია შავი ლენცოფა (Hyoscyamus niger) — ორწლოვანი ბალახია. ღეროსეული ფოთლები მჯდომარეა და ნახევრად ღერომხვევი. მღვრიე ყვითელი ფერის გვირგვინი იისფრად არის დაძარღვული. ნაყოფი მრავალთესლიანი მოგრძო კოლოფია. გავრცელებულია ევრაზიაში, ჩრდილოეთ ამერიკასა და ავსტრალიაში. გავრცელდა როგორც გზადმიყოლილი. იზრდება რუდერალურ ადგილებზე, გზისპირებზე, ბოსტანში, ბაღსა და მინდორში. ჩვენში ეს სახეობა გავრცელებულია თითქმის ყველგან მთის ზემო სარტყლამდე. ლენცოფა ძალზე შხამიანია. აქვს არასასიამოვნო სუნი, შეიცავს ალკალოიდებს — ჰიოსციამინს, ატროპინსა და სკოპოლამინს.
მედიცინაში იყენებენ ლენცოფას ფოთლების ექსტრაქტს, როგორც სპაზმების საწინააღმდეგო და ტკივილგამაყუჩებელ საშუალებას კუჭნაწლავისა და სასუნთქი გზების ზოგიერთი დაავადების დროს. ლენცოფას დაფშვნილი ფოთლები შედის ასთმატოლის შედგენილობაში. ლენცოფასგან ამზადებენ ლენცოფას ზეთს, რომელიც ტკივილგამაყუჩებელ საშუალებად იხმარება დაჟეჟილობის, იშიაზისა და სხვა შემთხვევებში. ლენცოფით მოწამვლა ზოგჯერ სიკვდილით მთავრდება.
პირველადი დახმარება: შეტივნარებული გააქტიურებული ნახშირით და კალიუმპერმანგანატის ხსნარით კუჭის ამორეცხვა, შემდეგ მარილიანი საფაღარათო საშუალებანი, მაგარი ჩაი, ყავა და სხვა.
ლიტერატურა
კატეგორია:ძაღლყურძენასებრნი
ავთანდილ აბულაძე
ავთანდილ აბულაძე (დ. 1958 — გ. სექტემბერი, 2005) — ქართველი მათემატიკოსი და ენათმეცნიერი, ესპერანტისტი, ქართული ვიკიპედიის ერთ-ერთი დამაარსებელი და ადმინისტრატორი.
2002 წლიდან მონაწილეობდა სხვადასხვა ენოვანი ვიკიპედიების შექმნის პროცესში, შექმნილი აქვს 2000-ზე მეტი სტატია ვიკიპედიის ესპერანტოს ვერსიისათვის. მისი ინიციატივით 2003 წლის ნოემბერში შეიქმნა ვიკიპედიის ქართული განყოფილება. იყო აქტიური მომხმარებელი გარდაცვალებამდე — 2005 წლის სექტემბრამდე.
იხილეთ აგრეთვე
კატეგორია:ქართველი მათემატიკოსები კატეგორია:ქართველი ენათმეცნიერები კატეგორია:დაბადებული 1958 კატეგორია:გარდაცვლილი 2005 ა კატეგორია:ქართველი ვიკიპედიელები
სირია
სირია (سورية‎; სირიული: ܣܘܪܝܐ), ოფიციალურად სირიის არაბთა რესპუბლიკა الجمهورية العربية السورية‎) — ქვეყანა დასავლეთ აზიაში. დასავლეთიდან ესაზღვრება ლიბანი და ხმელთაშუა ზღვა, ჩრდილოეთიდან თურქეთი, აღმოსავლეთიდან ერაყი, სამხრეთიდან იორდანია და სამხრეთ-დასავლეთიდან ისრაელი.
თანამედროვე სირიის სახელმწიფოებრიობა დაიწყო 70 წლის წინ, ხოლო ცივილიზაცია ჩაისახა ჯერ კიდევ ძვ. წ. IV ათასწლეულში. დედაქალაქია დამასკო, ერთ-ერთი ყველაზე ძველი ხანგრძლივად დასახლებული ქალაქი მსოფლიოში, გარდა ამისა, დამასკი დღევანდელ მსოფლიოს დედაქალაქებს შორის ყველაზე ძველი დასახლებაა.
2015 წლის მონაცემებით სირიის მოსახლეობა შეადგენს 18,5 მლნ ადამიანს. მოსახლეობის 70 %-ზე მეტი სუნიტია. სირიაში ასევე ცხოვრობენ ალავიტები - 16 % და ქრისტიანები - 10 %. სახელმწიფო ენაა - არაბული.
1963 წლიდან დღემდე რესპუბლიკას მართავს პარტია ბაასი და მისი მოკავშირეები. 2011 წლიდან სირიაში მიმდინარეობს სამოქალაქო ომი ერთი მხრივ ქვეყნის ხელისუფლებას, ხოლო მეორე მხრივ შეიარაღებულ ოპოზიციას, ქურთების დაჯგუფებებსა და 2014 წლიდან ისლამურ სახელმწიფოს შორის. კონფლიქტის ყველა მხარე მნიშვნელოვან დახმარებას იღებს საზღვარგარეთის ქვეყნებიდან.
გეოგრაფია
thumbnail|left სირია მდებარეობს სამხრეთ-დასავლეთ აზიაში, ხმელთაშუა ზღვის სანაპიროზე. ეს არის ნაყოფიერი ველების, მთებისა და უდაბნოების ქვეყანა. სირიის მოსაზღვრე ქვეყნებია: თურქეთი, ერაყი, იორდანია, ისრაელი, ლიბანი. ფართობი შეადგენს 185 180 კვ. კმ-ს.
სქოლიო
* კატეგორია:აზიის ქვეყნები კატეგორია:ახლო აღმოსავლეთის ქვეყნები კატეგორია:არაბულენოვანი ქვეყნები კატეგორია:გაეროს წევრი სახელმწიფოები
სოტერიოპოლისი
სოტერიოპოლისი (Σωτηριούπολις; „უფლის ქალაქი“) ან სოტეროპოლისი (Σωτηρόπολις) — ბიზანტიური ციხე აღმოსავლეთ შავიზღვისპირეთში X და XII საუკუნეებში. ლოკალიზდება ორ სხვადასხვა ადგილას, ერთ-ერთი ვერსიით ბიჭვინთაში, მეორე ვერსიით ბორჩხაში.
ბიზანტიური ქალაქი
X საუკუნის შუა წლების ბიზანტიური წყაროს De Administrando Imperio-ს თანახმად სოტერიოპოლისი მდებარეობდა აბაზგიის საზღვართან. აღმოჩენილი ბეჭედი ადასტურებს რომ ის იყო სასაზღვრო ოლქის ან კლისურის ცენტრი. Escorial Taktikon, რომელიც 970-იან წლებში დაიწერა, ასახელებს „სოტიროპოლისის ან ბურზოს სტრატეგოსს“. Notitiae Episcopatuum-ს თანახმად ის იყო ავტონომიური საერქისკოპოსოს ცენტრი. ქალაქის ადგილმდებარეობა დავის საგანია. Oxford Dictionary of Byzantium-ში ალექსანდრე კაჟდანი უარყოფს სხვადასხვა ავტორების მოსაზრებას ქალაქის ბიჭვინთასთან ან სოხუმთან ახლოს ლოკალიზაციას და მიიჩნევს რომ სოტიროპოლისი ცალკე ადგილი იყო. მეორე მხრივ, ვეირნერ ზაიბტი და ივან ჯორანოვი, განასხვავებდნენ სახელებსაც, De administrando imperio-ის სოტიროპოლის ადარებდნენ ბიჭვინთასთან, რომელიც XI საუკუნის შუა წლებში ანაკოფიასთან ერთად აყალიბებდა ერთიან სამხედრო განყოფილებას, რაც უზრუნველყოფა ბიზანტიის აფხაზეთში ბატონობასა და ჩრდილო-დასავლეთ კავკასიაში გავლენების ზრდას, სადაც ბიზანტიას კომერციული და სტრატეგიული ინტერესები გააჩნდა. Escorial Taktikon-ის თანახმად, სტრატეგოსის ცენტრი იყო გაცილებით სამხრეთით, ბურზოს ციხეში (ნიკოლას ოიკონომიდესისა და ბ. ბაუმგარტნერის მიერ იდენფიცირიებულია თანამედროვე ქალაქ ბორჩხასთან), რომელსაც უკავშირდება სოტეროპოლისის კლისურარხის ბეჭედი და ასევე ცნობები რომელიც შემონახულია წმინდა ევგენის სასწაულებში, რომლის თანახმადაც სტრატეგოსი ექვემდებარეობდა ხალდიის დუკას.
საეკლესიო
ქალაქი წარმოადგენს რომის კათოლიკური ეკლესიის — სოტეროპოლისის არქიეპისკოპოსის ცენტრს. ეს ტიტული პირველად გაიცა1932 წელს და მას შვიდი სასულიერო პირი ატარებდა. 2005 წლის 6 ოქტომბრიდან ეტორე კუნიალის გარდაცვალების შემდეგ თანამდებობა ვაკანტურია.
სქოლიო
კატეგორია:ბიზანტიის ქალაქები
ვაჟა ბაზღაძე
ვაჟა ბაზღაძე (დ. 12 იანვარი, 1947, ზესტაფონი) — ქართველი ექიმი, მეცნიერი.
1971 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1971–1972 წლებში გაიარა ინტერნატურა თერაპიაში. 1972–1974 წლებში იყო სამხედრო ექიმი. 1974–1985 წლებში მოსკოვში, ექიმთა დახელოვნების ცენტრალური ინსტიტუტის მე–4 თერაპიის კათედრის უფროსი ლაბორანტი, უმცროსი მეცნიერ–თანამშრომელი, ასისტენტი. 1985 წლიდან არის ზესტაფონის სააქციო საზოგადოება „ფეროს“ მედსანნაწილის მთავარი ექიმის მოადგილე სამკურნალო დარგში, კარდიორეანიმატოლოგი. ავტორია 13 სამეცნიერო ნაშრომის. 1983 წლიდან მუშაობს რეფლექსოთერაპიაში, მოსკოვში, ექიმთა დახელოვნების ინსტიტუტში, რეფლექსოთერაპიის კათედრაზე გაიარა რეფლექსო თერაპიის კურსი..
1985 წელს მოსკოვში დაიცვა საკანდიდატო დისერტაციის თემა „Хроническое внутрисосудистое микросвертывание крови у больних гломерлонефритом“.
რესურსები ინტერნეტში
კატეგორია:დაბადებული 12 იანვარი კატეგორია:დაბადებული 1947 კატეგორია:ქართველი ექიმები
იოსებ ბაქრაძე
იოსებ ზოსიმეს ძე ბაქრაძე (დ. 14 თებერვალი [ ძვ. სტ. 1 თებერვალი], 1850, სოფ. არბო, ახლანდელი გორის მუნიციპალიტეტი ― გ. 27 მაისი [ ძვ. სტ. 14 მაისი] , 1904, თბილისი) ― ქართველი პოეტი, პუბლიცისტი, მთარგმნელი.
XIX საუკუნის 70-იანი წლებიდან ჟურნალ-გაზეთებში ― „დროებაში“, „ივერიაში“, „მნათობსა“ და „კვალში“ - აქვეყნებდა ლექსებს, წერილებსა და თარგმანებს. ბაქრაძე ქართველ ხალხოსნებთან ერთად იღვწოდა, მონაწოლეობდა სცენისმოყვარეთა წარმოდგენებში, ზრუნავდა ქართული თეატრის რეპერტუარისთვის. გ. სუნდუკიანთან ერთად თარგმნა მისი პიესები „პეპო“ (1895), „ხათაბალა“, „კიდევ ერთი მსხვერპლი“. მანვე თარგმნა ჯ. ბაირონის „ჩაილდ-ჰაროლდი“ („ივერია“, 1879), ვ. სკოტის „აივენგო“ (დაიბეჭდა ცალკე წიგნად, 1895, 1938), ვ. ალფიერის „ვირგინია“ (1873), კ. გუცკოვის „ურიელ აკოსტა“, ფ. შილერის „მარიამ სტიუარტი" (1892) და „პაცის ჯალადობა“, ვ. პოტოს „საქართველო და მისი ისტორიული წარსული დრო“ (დაიბეჭდა ცალკე წიგნად, 1894). ბაქრაძის ზოგი ორიგინალური თუ თარგმნილი ლექსი ― „მე ქართველი ვარ!“, „სიმღერა“ ("არც სახლი მაქვსმ არც კარი“), ჰაინეს "ტურფავ, ტურფავ“ და სხვა ხალხურ სიმღერებად იქცა. ბაქრაძის ფსევდონიმებია „ი. ელაქიძე“, „ი. ოქრიაშვილი“, „გ. თენაძე“, „გ. ციმაკურიძე“.
რესურსები ინტერნეტში
კატეგორია:ქართველი პოეტები კატეგორია:დაბადებული 14 თებერვალი კატეგორია:დაბადებული 1850 კატეგორია:გარდაცვლილი 27 მაისი კატეგორია:გარდაცვლილი 1904 კატეგორია:გორის მუნიციპალიტეტში დაბადებულები ი
გეოლოგიური პერიოდი
გეოლოგიური პერიოდი — დედამიწისა და მისი ორგანული სამყაროს ბუნებრივი განვითარების ეტაპი, რომლის განმავლობაში წარმოიქმნა გეოლოგიური სისტემის შემადგენელი ქანები. პერიოდების ხანგრძლივობა არათანაბარია. პერიოდი იყოფა გეოლოგიურ ეპოქებად; რამდენიმე ერთობლიობა კი ქმნის გეოლოგიურ ერას.
ლიტერატურა
კატეგორია:გეოლოგიური პერიოდები
ესტეტიური ლიგა პატრიოტებისა
ესტეტიური ლიგა პატრიოტებისა — საარჩევნო სუბიექტი, რომელიც 1919 წლის თებერვალში საქართველოს დამფუძნებელი კრების არჩევნებში მე-14 ნომრად იღებდა მონაწილეობას. იგი ხელოვანებს აერთიანებდა და მისი წევრები იყვნენ: პაოლო იაშვილი, ტიციან ტაბიძე, იაკობ ნიკოლაძე, პავლე ინგოროყვა, ლადო გუდიაშვილი,  ალექსი არსენიშვილი. საარჩევნო სუბიექტმა დაწესებული ზღვარი ვერ გადალახა და შესაბამისად მისი წევრები ვერ მოხვდნენ დამფუძნებელ კრებაში.
ლიტერატურა
კატეგორია:საქართველოს პოლიტიკური პარტიები კატეგორია:საქართველოს ისტორია კატეგორია:საქართველოს დემოკრატიული რესპუბლიკა
39 საფეხური
39 საფეხური (The 39 Steps) — 1935 წლის ბრიტანული ფილმი. გადაღებულია რეჟისორ ალფრედ ჰიჩკოკის მიერ. თრილერი ეხება ჯაშუშური ორგანიზაცია „39 საფეხურის“ საქმიანობას.
რესურსები ინტერნეტში
კატეგორია:1935 წლის ფილმები კატეგორია:შავ-თეთრი ფილმები კატეგორია:ინგლისურენოვანი ფილმები კატეგორია:ბრიტანული ფილმები კატეგორია:ალფრედ ჰიჩკოკის ფილმები კატეგორია:დეტექტიური ფილმები
1544
თარიღი უცნობია
*
ბენედიქტე XIII
ბიოგრაფია
პიეტრო ფრანჩესკო ორსინი დე გრავინა დაიბადა გრავინაში ბარის მახლობლად, წარმოშობით ძველი ჰერცოგის ოჯახში. 1672 წელს გახდა კარდინალი. ბენედიქტე XIII გარდაიცვალა 1730 წლის 21 თებერვალს.
ჟუჟა ვერეცი
მინიატიურა|ვერეცი [[დორტმუნდი|დორტმუნდში 1982 წელს]] ჟუჟა ვერეცი (Zsuzsa Verőci ; დ. 19 თებერვალი, 1949, ბუდაპეშტი) — უნგრელი მოჭადრაკე. საერთაშორისო დიდოსტატი ქალთა შორის (1978). უნგრეთის ჩემპიონი (1973, 1977, 1983).
1966-1986 წლებში უნგრეთის ნაკრების შემადგენლობაში მონაწილეობდა საჭადრაკო ოლიმპიადებში. არის ოლიმპიადების ოთხგზის  ვიცე-ჩემპიონი და 2-გზის მესამე  პრიზიორი. ამის გარდა ინდივიდუალურად მოპოვებული აქვს 3 ვერცხლისა და 2 ბრინჯაოს მცირე მედლები. სულ ოლიმპიადებზე ითმაშა 118 პარტია (+62=48-8).
1970 წლიდან მონაწილეობს  მსოფლიოს  ჩემპიონატებში:
წარმატებით გამოდიოდა  ვერეცი  საერთაშორისო ტურნირებში:
რესურსები ინტერნეტში
კატეგორია:უნგრელი მოჭადრაკეები კატეგორია:ჭადრაკის დიდოსტატები ქალთა შორის კატეგორია:დაბადებული 1949 კატეგორია:დაბადებული 19 თებერვალი
ძველი რომის მონეტები
მინი|250პქ|რომაული მონეტები ძველ რომში მაღალი ხარისხის, მხატვრულად ბრწყინვალედ შესრულებულ მონეტებს ჭრიდნენ. იმპერატორების ხანაში ფულის ნიშნებზე ძირითადად იმპერატორების პორტრეტებია გამოსახული. იმპერიის ფარგლებში რამდენიმე ზარაფხანა მოქმედებდა და გარკვეულ რეგიონებს ფულის ნიშნებით ამარაგებდა. ხშირად ერთი იმპერატორის დროს ბევრი სხვადასხვა მონეტა იჭრებოდა. თითოეული მათგანი იმპერატორის რაიმე დიდ სამხედრო მიღწევას ასახავდა. მაგალითად, იმპერატორ ტრაიანეს მონეტის ძალიან ბევრი ნაირსახეობა არსებობს.
რესურსები ინტერნეტში
კატეგორია:რომაული მონეტები კატეგორია:მონეტები კატეგორია:ნუმიზმატიკა
საქართველოს სსრ-ის უმაღლესი საბჭოს პრეზიდიუმი
კომპეტენცია
უმაღლესი საბჭოს პრეზიდიუმის კომპეტენციას განსაზღვრავდა რესპუბლიკის კონსტიტუცია (მმ. 113-18). მას ირჩევდა საქართველოს სსრ-ის უმაღლესი საბჭო (პირველ სესიაზე) დეპუტატებისაგან თავჯდომარის, მისი 3 მოადგილის (2 — ავტონომიური რესპუბლიკებისაგან), მდივნისა და 14 წევრის შემადგენლობით. მის კომპეტენციაში იყო საბჭოების არჩევნების დანიშვნა, უმაღლესი საბჭოს სესიების მოწვევა, საქართველოს სსრ-ის კონსტიტუციის დაცვის კონტროლი და მასთან ავტონომიური რესპუბლიკების კონსტიტუციების შესაბამისობის უზრუნველოყოფა, რესპუბლიკის კანონების განმარტება, ადგილობრივი საბჭოების საქმიანობის ხელმძღვანელობა, ადმინისტრაციულ-ტერიტორიული წყობის საკითხები, საქართველოს სსრ-ის ავტონომიური რესპუბლიკების მთავრობათა კანონშეუსაბამო დადგენილება-განკარგულებების გაუქმება, რესპუბლიკის საპატიო წოდებების დაწესება მინიჭება, საქართველოს სსრ-ის მოქალაქეობის მინიჭება, შეწყალება, რესპუბლიკის საგარეო-პოლიტიკური საქმიანობის საკითხები და სხვა. უმაღლესი საბჭოს პრეზიდიუმს, უმაღლესი საბჭოს მორიგ სხდომაზე დასამტკიცებლად შემდგომი წარდგენის პირობები, შეჰქონდა ცვლილებები საქართველოს სსრ-ის მოქმედ საკანონმდებლო აქტივებში, სამინისტროებისა და სახელმწიფო კომიტეტების ნუსხასა და მთავრობის შემადგენლობაში, ამტკიცებდა ავტონომიური რესპუბლიკების საზღვრების შეცვლას, ქმნიდა ახალ რაიონებსა და რესპუბლიკური დაქვემდებარების ქალაქებს. უმაღლესი საბჭოს პრეზიდიუმი გამოსცემდა ბრძანებულებებს და იღებდა დადგენილებებს.
ლიტერატურა
კატეგორია:საქართველოს სსრ-ის უმაღლესი საბჭო
ელინთა დემოკრატიული პარტია
ელინთა დემოკრატიული პარტია — პარტია, საარჩევნო სუბიექტი,  რომელიც 1919 წლის თებერვალში საქართველოს დამფუძნებელი კრების არჩევნებში მე-15 ნომრად იღებდა მონაწილეობას. პარტიის საარჩევნო სიის პირველი ნომერი იყო საქართველოს ეროვნული საბჭოს წევრი, 13 სექტემბრის კანონის შედეგად ეროვნულ საბჭოში ეთნიკური უმცირესობის კვოტით შეყვანილი დეპუტატი, ექიმი ალექსანდრე მიხაილოვი. საარჩევნო სუბიექტმა დაწესებული ზღვარი ვერ გადალახა და შესაბამისად მისი წევრები ვერ მოხვდნენ დამფუძნებელ კრებაში.
ზეპური
ზეპური — სოციალური ფენა ქართლის (იბერიის) სამეფოში. დამოწმებულია „შუშანიკის მარტვილობაში“. ზეპური ქვემო ქართლში იმ დიდ აზნაურთა სახლისშვილებს ეწოდებოდათ, რომლებიც სეფეწულებზე იყვნენ დამოკიდებული.
ლიტერატურა
კატეგორია:იბერიის სამეფო კატეგორია:სოციალური ფენები
ბრეტონ-ვუდსის სისტემა
ბრეტონ-ვუდსის სისტემა (ინგლ. Bretton Woods system) — ფულადი ურთიერთობებისა და სავაჭრო ანგარიშგებების საერთაშორისო სისტემა, რომელიც ბრეტონ-ვუდსის კონფერენციაზე მიიღეს 1944 წლის 1-22 ივლისს. სახელწოდება მომდინარეობს აშშ-ის შტატ ნიუ-ჰემპშირის კურორტ ბრეტონ-ვუდსიდან (Bretton Woods). ამ სისტემამ საფუძველი ჩაუყარა ისეთ ორგანიზაციებს, როგორიცაა რეკონსტრუქციისა და განვითარების საერთაშორისო ბანკი (IBRD) და საერთაშორისო სავალუტო ფონდი (IMF). დოლარი გახდა საერთაშორისო ფულის ერთ-ერთი სახეობა, ოქროსთან ერთად. ეს იყო გარდამავალი ეტაპი ოქროს სტანდარტიდან თავისუფალ კონვეტრაციამდე მოთხოვნისა და მიწოდების საფუძველზე.
სისტემის მთავარი შემოქმედი და იდეოლოგი იყო ჯონ მეინარდ კენსი. სისტემის ფარგლებში აშკარად გამოკვეთილი იყო აშშ-ის, როგორც მსოფლიო ეკონომიკის ლიდერის როლი, რადგან მთელი ვალუტების დოლარზე მიბმა მას მრავალ უპირატესობებს აძლევდა.
სისტემამ იარსება XX საუკუნის 70-იან წლებამდე, სანამ თვითონ აშშ არ გამოვიდა სისტემის წინააღმდეგ და უკვე იამაიკის კონფერენციიდან ქვეყნები შეთანხმდნენ საკუთარი ვალუტების მეტნაკლებად ცურვაზე ერთმანეთის მიმართ.
რესურსები ინტერნეტში
კატეგორია:საერთაშორისო ვაჭრობა კატეგორია:საერთაშორისო ეკონომიკა კატეგორია:ეკონომიკის ისტორია კატეგორია:სავალუტო ბაზარი კატეგორია:მსოფლიო ბანკი
ნელი ბარნაბიშვილი
ნელი ბარნაბიშვილი (დ. 10 ივლისი, 1955, ლესოზავოცკი) — ქართველი ექიმი, მეცნიერი.
1979 წელს დაამთავრა თბილისის სახელმწიფო სამედიცინო ინსტიტუტის სან. ჰიგიენური ფაკულტეტი.
1979–1984 წლებში იყო შავი ჭირის საწინააღმდეგო საქართველოს სადგურის ექიმი. 1984–1990 წლებში ამავე სადგურის ვირუსთა მუზეუმის გამგე. 1990–1992 წლებში აღნიშნული სადგურის უფროსის მოადგილე. 1992 წლიდან განსაკუთრებით საშიშ ინფექციათა საწინააღმდეგო ცენტრის ვირუსულ ინფექციათა ეპიდემიოლოგიის განყოფილების გამგე. 1995 წლიდან დაავადებათა კონტროლის ეროვნული ცენტრის განყოფილების გამგე. ავტორია 52 სამეცნიერო ნაშრომის ინფექციურ დაავადებათა ეპიდემიოლოგიისა და დიაგნოსტიკის საკითხებზე. თანაავტორებთან ერთად გამოქვეყნებული აქვს მონოგრაფია ქართულ და რუსულ ენებზე.
1990 წელს დაიცვა მოსკოვში საკანდიდატო დისერტაციის თემა — „რიფტის ცხელების სადიაგნოზო პრეპარატები და ლაბორატორიული დიაგნოსტიკა“.
რესურსები ინტერნეტში
კატეგორია:დაბადებული 10 ივლისი კატეგორია:დაბადებული 1955 კატეგორია:ქართველი ექიმები
დამასუს I
მინი|მარჯვნივ|დამასუს I დამასუს I (Damasus I; დ. 300 — გ. 11 დეკემბერი, 384) — რომის პაპი 366 წლის 1 ოქტომბრიდან 384 წლის 11 დეკემბრამდე, კათოლიკური ეკლესიის  წმინდანი. ხსენების დღე 11 დეკემბერი.
დაიბადა ლუზიტანიაში, მღვდლის ოჯახში.
რესურსები ინტერნეტში
კატეგორია:რომის პაპები კატეგორია:დაბადებული 300 კატეგორია:გარდაცვლილი 11 დეკემბერი კატეგორია:გარდაცვლილი 384 კატეგორია:კათოლიკური ეკლესიის წმინდანები კატეგორია:პორტუგალიელი პაპები
ნეოფაშიზმი
ნეოფაშიზმი — ტერმინი, რომელიც იხმარება მეორე მსოფლიო ომის შემდგომ წარმოქმნილი ჯგუფების დასახასიათებლად, რომელთა იდეები და საქმიანობა ფაშიზმის ელემენტებს შეიცავს. ტერმინი ნეოფაშიზმი გამოიყენება მათ მიმართაც, ვინც აღტაცებას გამოხატავს ბენიტო მუსოლინის ან ფაშისტური იტალიის მიმართ. ნეოფაშიზმი ძირითადად შეიცავს ნაციონალიზმისა და ანტი-იმიგრაციულ ანაც ნატივიზმისა და ანტი-კომუნიზმის ელემენტებს. ის ეწინააღმდეგება საპარლამენტო სისტემასა და ლიბერალურ დემოკრატიას.
რესურსები ინტერნეტში
კატეგორია:ფაშიზმი კატეგორია:ნეოფაშიზმი
ეპიტასიუ პესოა
ეპიტასიუ ლინდოლფუ და სილვა პესოა (Epitácio Lindolfo da Silva Pessoa; დ. 23 მაისი, 1865, პარაიბა — გ. 13 თებერვალი, 1942, რიო-დე-ჟანეირო) — ბრაზილიელი იურისტი და პოლიტიკოსი, ბრაზილიის პრეზიდენტი (1919–1922 წლებში) 1919 წელს იგი აირჩიეს ბრაზილიის მეთერთმეტე პრეზიდენტად და თანამდებობა ეკავა 1922 წლამდე. გარდა პრეზიდენტობისა, იყო იუსტიციის მინისტრი, ეკავა მართლმსაჯულების უმაღლესი ფედერალური ტრიბუნალი, აგრეთვე იყო გენერალური პროკურორი.
რესურსები ინტერნეტში
კატეგორია:ბრაზილიის პრეზიდენტები კატეგორია:დაბადებული 23 მაისი კატეგორია:დაბადებული 1865 კატეგორია:გარდაცვლილი 13 თებერვალი კატეგორია:გარდაცვლილი 1942